“วรวรรณ” ซัดแรงบินไทย “Low Class แต่ High Cost” โวยชั้นประหยัดแจกแซนวิชแค่ 1 แผ่น!!
“วรวรรณ” ซัดแรงบินไทย “Low Class แต่ High Cost” โวยชั้นประหยัดแจกแซนวิชแค่ 1 แผ่น!!
“วรวรรณ” ซัดแรงบินไทย “Low Class แต่ High Cost” โวยชั้นประหยัดแจกแซนวิชแค่ 1 แผ่น!!
7 ต.ค. 2562

ผู้สื่อข่าวรายงานว่า จากกรณี นางวรวรรณ ธาราภูมิ กรรมการตลาดหลักทรัพย์แห่งประเทศไทย โพสต์ข้อความผ่านเฟซบุ๊คแสดงถึงความไม่พอใจหลังได้ใช้บริการสายการบิน การบินไทย โดยมีใจความดังนี้
https://www.facebook.com/1450051196/posts/10218864427828967?sfns=mo
 
ล่าสุด นายสุธีรัชต์ ศิริพลานนท์ ผู้อำนวยการใหญ่ฝ่ายบริการบนเครื่องบิน บริษัท การบินไทย จำกัด (มหาชน) หรือ THAI เปิดเผยว่า การบริการในชั้นประหยัดบนเที่ยวบินกรุงเทพ–ซัปโปโร นั้น บริษัทฯ มีมาตรฐานการบริการอาหารจำนวนสองมื้อ
โดยเที่ยวบินดังกล่าวจะออกเดินทางเกือบเที่ยงคืน เพื่อให้ผู้โดยสารมีเวลาพักผ่อนเต็มที่ บริษัทฯจึงบริการอาหารมื้อแรกเป็นแซนด์วิชและเครื่องดื่ม โดยเฉพาะเครื่องดื่ม ผู้โดยสารสามารถเรียกให้พนักงานบริการได้ตลอดเวลาที่ต้องการ ยกเว้นเวลาที่มีสัญญาณให้นั่งประจำที่ และรัดเข็มขัด ปรากฎขึ้น และเมื่อเดินทางใกล้ถึงซัปโปโร คือช่วงเช้า บริษัทฯ จะให้บริการอาหารร้อนมื้อหนัก เป็นอาหารเช้าแก่ผู้โดยสาร
ทั้งนี้บริษัทฯ ขอยืนยันว่าเที่ยวบินดังกล่าวไม่ได้มีการบริการเพียงแค่แซนด์วิชและเครื่องดื่ม ตามที่ผู้โดยสารท่านดังกล่าวโพสต์แต่อย่างใด
สำหรับที่นั่งแถวหน้าบนเครื่องบิน หรือ Preferred Seat บริษัทฯ มีนโยบายให้ผู้โดยสารชำระเงินเพิ่ม หากต้องการนั่งที่นั่งดังกล่าว ทั้งนี้ พนักงานต้อนรับบนเครื่องบินทุกเที่ยวบินได้ปฏิบัติเป็นมาตรฐานเดียวกัน หากพบว่ามีผู้โดยสารที่ไม่ได้สำรองที่นั่ง Preferred Seat มานั่งในที่นั่งดังกล่าวพนักงานต้อนรับฯ จะเรียนให้ผู้โดยสารทราบเพื่อให้ผู้โดยสารย้ายกลับไปยังที่นั่งของตนเอง
ในกรณีของผู้โดยสารท่านนี้บริษัทฯ จะเรียกพนักงานต้อนรับฯ ในเที่ยวบินดังกล่าวมาสอบข้อเท็จจริง หากพบว่าพนักงานต้อนรับฯ ใช้วาจาไม่เหมาะสม บริษัทฯ จะดำเนินการกับพนักงานตามระเบียบบริษัทฯ ต่อไป
สำหรับการใช้ไมล์สะสมแลกบัตรโดยสารในแต่ละเที่ยวบิน บริษัทฯ ได้กำหนดจำนวนที่นั่งไว้ ซึ่งบริษัทฯ ต้องขออภัยหากที่นั่งบนเที่ยวบินที่ผู้โดยสารต้องการได้หมดลงก่อน
ทั้งนี้ บริษัทฯ ได้เพิ่มทางเลือกให้สมาชิกรอยัล ออร์คิด พลัส ที่ต้องเดินทางในเที่ยวบินที่กำหนดไว้ และสามารถยืนยันที่นั่งได้โดยสมาชิกสามารถใช้ไมล์สะสมเพิ่ม เพื่อแลกบัตรโดยสารแบบยืนยันที่นั่งได้ สามารถดูรายละเอียดเพิ่มเติมที่เว็บไซต์ thaiairways.com/rop หรือติดต่อ THAI Contact Center โทร.02-356-1111 (ตลอด 24 ชั่วโมง)
อย่างไรก็ตาม บริษัทฯ ต้องขออภัยในความไม่สะดวกที่ผู้โดยสารได้รับมา ณ โอกาสนี้